Diari Oficial de la Generalitat Valenciana


Sumari del DOGV 9084, del 14-05-2021 (2021/5011)

RESOLUCIÓ de 6 de maig de 2021, del director general de Reformes Democràtiques i Accés a la Justícia, per la qual s'aproven i publiquen els models normalitzats de les sol·licituds, acreditacions i actes establides en el Decret 55/2021, de 23 d'abril, de 2021, del Consell, pel qual s'aprova el Reglament de mediació de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9084

Data del DOGV
:   14-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5011


Data del document
:   06-05-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Justícia, Interior i Administració Pública

RESOLUCIÓ de 6 de maig de 2021, del director general de Reformes Democràtiques i Accés a la Justícia, per la qual s'aproven i publiquen els models normalitzats de les sol·licituds, acreditacions i actes establides en el Decret 55/2021, de 23 d'abril, de 2021, del Consell, pel qual s'aprova el Reglament de mediació de la Comunitat Valenciana. [2021/5011]  
  
En data de 5 de maig de 2021, s'ha publicat en el número 9076 del Diari Oficial de la Generalitat Valenciana (DOGV), el Decret 55/2021, de 23 d'abril, del Consell, pel qual s'aprova el Reglament de mediació de la Comunitat Valenciana.  
En aquest decret es desenvolupen aspectes fonamentals de la regulació continguda en la Llei 24/2018, de 5 de desembre, de la Generalitat, de mediació de la Comunitat Valenciana, amb la finalitat d'aconseguir una justícia eficaç que garantisca tant l'accés de la ciutadania a la justícia com la tutela judicial efectiva dels seus drets i llibertats.  
Per la seua importància destaca la regulació de la mediació gratuïta com a mecanisme necessari per a finançar la prestació de les actuacions que du a terme la persona mediadora en el procediment de mediació, així com perquè aquest es convertisca en un mitjà accessible per a la ciutadania afavorint la seua efectiva implantació.  
D'acord amb el que s'estableix en els articles 39.4, 42 i 45 del referit decret, per a poder gaudir del benefici del reconeixement del dret a la mediació gratuïta seran d'ús obligatori, segons corresponga, els models normalitzats disponibles en la seu electrònica de la Generalitat.  
Per la seua banda, la disposició addicional segona del decret estableix que mitjançant resolució de la persona titular de la direcció general competent en matèria de mediació, s'aprovarà el contingut dels models normalitzats de les diferents sol·licituds, acreditacions i actes esmentades en aquest reglament, que es trobaran disponibles en la seu electrònica de la Generalitat.  
Segons el que es disposa en l'article 74 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i en l'article 10.1 del Decret 172/2020, de 30 d'octubre, del Consell, d'aprovació del Reglament orgànic i funcional de la Conselleria de Justícia, Interior i Administració Pública, la Direcció General de Reformes Democràtiques i Accés a la Justícia té atribuïdes, entre d'altres, la competència en matèria de mediació.  
És per això que, tenint en compte el que s'ha exposat, resolc:  
  
Únic  
Aprovar els models que seguidament s'indiquen i adjunten en els diferents annexos  
a) Sol·licitud de reconeixement del dret a la gratuïtat de la mediació intrajudicial (annex I)  
b) Sol·licitud d'ajuda i pagament de les actuacions de mediació intrajudicial realitzades per la persona mediadora designada pel Centre de Mediació de la Comunitat Valenciana (annex II)  
c) Acreditació de la sessió informativa prèvia al procediment de mediació gratuïta intrajudicial (annex III)  
d) Acta sessió inicial constitutiva del procediment de mediació gratuïta intrajudicial (annex IV)  
e) Acta de la sessió final del procediment de mediació gratuïta intrajudicial (annex V)  
  
Contra aquesta resolució, que no esgota la via administrativa, es podrà interposar un recurs d'alçada davant la persona titular de la Secretaria Autonòmica de Justícia i Administració Pública en el termini d'un mes a comptar des de l'endemà de la publicació en el Diari Oficial de la Generalitat Valenciana, sense perjudici de la presentació de qualsevol altre recurs que es considere procedent. Tot això, de conformitat amb el que s'estableix en els articles 112.1, 115, 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 6 de maig de 2021.- El director general de Reformes Democràtiques i Accés a la Justícia: José García Añón.